SET ปิดเช้าบวก 8 จุด รับตลาดหุ้นรอบบ้านสดใส ลุ้นบ่ายวิ่งต่อ จับตาแนวต้าน 1,500 จุด
SET ปิดเช้าบวก 8 จุด รับตลาดหุ้นรอบบ้านสดใส ลุ้นบ่ายวิ่งต่อ จับตาแนวต้าน 1,500 จุด โดยดัชนีช่วงเช้าปิดที่ระดับ 1,486.22 จุด เพิ่มขึ้น 8.17 จุด หรือ 0.55% มูลค่าการซื้อขาย 4.21 หมื่นล้านบาท
2 ก.พ. 2564

สื่อข่าวรายงานว่า ดัชนีช่วงเช้าปิดที่ระดับ 1,486.22 จุด เพิ่มขึ้น 8.17 จุด หรือ 0.55% มูลค่าการซื้อขาย 4.21 หมื่นล้านบาท 
10 หุ้นดันดัชนีเช้านี้

ด้านนักวิเคราะห์ ระบุว่า ตลาดหุ้นไทยเช้านี้ปรับตัวขึ้นตามตลาดหุ้นในภูมิภาคเอเชียที่ต่างเคลื่อนไหวในแดนบวก จากจีนกลับมาอัดฉีดสภาพคล่องเพิ่มหลังจากสัปดาห์ที่แล้วดึงเงินกลับจากกังวลภาวะฟองสบู่ นอกจากนี้ อินเดียก็มีแผนกระตุ้นเศรษฐกิจรอบใหม่ ด้วยการเพิ่มงบประมาณรายจ่ายของปี 64-65 ซึ่งจะเริ่มในเดือน มี.ค.นี้ เป็นการกระตุ้นการลงทุนด้านโครงสร้างพื้นฐาน รวมถึงฝั่งสหรัฐฯในเรื่อง Gamestop ก็ลดความผันผวนลงด้วย ส่งผลให้บรรยากาศการลงทุนโดยรวมตลาดในเอเชียดูดีขึ้น
อย่างไรก็ดี ยังต้องติดตามการประชุมคณะกรรมการนโยบายการเงิน (กนง.)ในวันพรุ่งนี้ (3 ก.พ.) และการประกาศผลประกอบการของบริษัทจดทะเบียนส่วนใหญ่ในสัปดาห์หน้า
สำหรับแนวโน้มการลงทุนในช่วงบ่ายนี้ คาดว่า ตลาดคงจะยังเคลื่อนไหวในแดนบวก แต่โอกาสขึ้นแรงคงไม่ง่าย พร้อมให้แนวรับ 1,480-1,485 จุด ส่วนแนวต้าน 1,495-1,500 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
PTT   มูลค่าการซื้อขาย   2,516.77 ล้านบาท  ปิดที่  39.25 บาท ราคาไม่เปลี่ยนแปลง
KBANK มูลค่าการซื้อขาย   1,626.59 ล้านบาท  ปิดที่ 132.00 บาท ราคาไม่เปลี่ยนแปลง
AOT   มูลค่าการซื้อขาย   1,527.20 ล้านบาท  ปิดที่  62.25 บาท เพิ่มขึ้น 1.50 บาท
BANPU มูลค่าการซื้อขาย   1,130.05 ล้านบาท  ปิดที่  10.70 บาท  ลดลง 0.60 บาท
JMART มูลค่าการซื้อขาย     983.12 ล้านบาท  ปิดที่  23.40 บาท เพิ่มขึ้น 0.80 บาท